
ŠAKIŲ RAJONO SAVIVALDYBĖS TARYBA

SPRENDIMAS

DĖL ŽEMĖS SKLYPO, ESANČIO KUDIRKOS NAUMIESČIO SENIŪNIJOJE, BŪBLELIŲ KAIME, PASKIRTIES PAKEITIMO DETALIOJO PLANO TVIRTINIMO
2014 m. sausio 30 d. Nr. T-23
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 3 dalies 8 punktu, rajono savivaldybės tarybos 2011 m. spalio 27 d. sprendimu Nr. T-226 patvirtinto rajono savivaldybės tarybos veiklos reglamento 83.8 ir 83.12 punktais ir Valstybinės teritorijų planavimo ir statybos inspekcijos prie Aplinkos ministerijos Marijampolės teritorijų planavimo ir statybos valstybinės priežiūros skyriaus 2014 m. sausio 16 d. Teritorijų planavimo dokumento patikrinimo aktu Nr. TP1-118, nusprendžia,


patvirtinti 0,1512 ha žemės ūkio paskirties žemės sklypo (kadastrinis Nr. 8413/0002:14), esančio Kudirkos Naumiesčio seniūnijoje, Būblelių kaime, detalųjį planą, pakeičiant tikslinę žemės naudojimo paskirtį į kitos paskirties, nustatant inžinerinės infrastruktūros teritorijos būdą bei susisiekimo ir inžinerinių komunikacijų aptarnavimo objektų statybos pobūdį (pridedama).

